Diari Oficial de la Generalitat Valenciana


Sumari del DOGV 2652, del 26-12-1995 (1995/837019)

RESOLUCIÓ de 17 de novembre de 1995, de la Direcció General de Treball, per la qual es disposa el registre i publicació de l'acord d'adhesió de la Institució Valenciana d'Estudis i Investigació-IVEI al II Conveni Col·lectiu del Personal Laboral al Servei de l'Administració Autonòmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2652

Data del DOGV
:   26-12-1995

Secció del DOGV
:   ALTRES DISPOSICIONS

Número del document
:   1995/837019


Data del document
:   17-11-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 17 de novembre de 1995, de la Direcció General de Treball, per la qual es disposa el registre i publicació de l'acord d'adhesió de la Institució Valenciana d'Estudis i Investigació-IVEI al II Conveni Col·lectiu del Personal Laboral al Servei de l'Administració Autonòmica.
  
Vist el text de l'acord d'adhesió al II Conveni Col·lectiu del Personal Laboral al Servei de l'Administració Autonòmica, presentat davant aquesta Direcció General en data 06.09.95, signat el 08.05.95 d'una part, per la directora-gerent del Consorci i, d'altra, pel conseller d'Educació i Ciència i, d'altra , pel delegat de Personal, segons el que disposen els articles 90 i 92.1 del Reial Decret Legislatiu 1/1995, de 24 de març, pel que s'aprova el Text Refós de la Llei de l'Estatut dels Treballadors i, el articles 2 i següents del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències transferides segons el Reial Decret 4.105/1982, de 29 de desembre, resol:
  
  
Primer
  
Ordenar la inscripció en el Registre de Convenis Col·lectius de Treball, d'aquesta Direcció General, i dipòsit del text original de l'acord d'adhesió, amb notificació a la Comissió Negociadora.
  
  
Segon
  
Disposar-ne la publicació en el Diari Oficial de la Generalitat Valenciana.
  
  
València, 17 de novembre de 1995.- El director general de Treball: José Luis Colvée Millet.
  
  
  
Acord entre la Institució Valenciana d'Estudis i Investigació (IVEI), Consorci entre la Generalitat Valenciana i la Diputació Provincial de València, entitat de dret públic, amb personalitat jurídica pròpia, i el delegat del personal laboral de l'esmentat organisme
  
  
València, 8 de maig de 1995
  
REUNITS:
  
D'una part, el conseller d'Educació i Ciència, en la seua condició de vicepresident primer de la IVEI, facultat per acord del Consell en Ple de data 3 de maig de 1995, i d'una altra, el senyor Josep Antoni Torregrosa Bou, delegat del personal laboral de la IVEI elegit en les darreres eleccions sindicals, en compliment d'acord de l'assemblea de treballadors de data 02.02.95.
  
  
Conforme amb el que estableix l'article 92 de la Llei 8/1980, de 10 de març, de l'Estatut dels Treballadors, i també l'article 2 del Conveni Col·lectiu sobre Condicions de Treball del Personal Laboral al Servei de la Generalitat, subscrit el 26 d'abril de 1988 entre el representant de l'administració autonòmica i les centrals sindicals Unió General de Treballadors (UGT) i Comissions Obreres (CCOO),
  
  
ACORDEN:
  
  
Primer
  
Adherir-se de comú acord a la totalitat del Conveni per al Personal Laboral al Servei de la Generalitat Valenciana publicat en el Diari Oficial de la Generalitat Valenciana número 843, del dia 10 de juny de 1988, així com a les modificacions i actualitzacions posteriors, en tot allò que no estiga expressament regulat en el Reglament de Règim Interior relatiu al personal de la IVEI publicat en el Butlletí Oficial de la Província número 169, de data 17 de juliol de 1992.
  
  
Segon
  
Comunicar a l'autoritat laboral de la Conselleria de Treball i Afers Socials i Seguretat Social una còpia d'aquest acord, perquè siga registrat i publicat.
  
I, en prova de conformitat, signen aquest acord en tres exemplars, al lloc i data indicats a dalt.
  
  
Joan Romero González, vicepresident primer. Josep Antoni Torregrosa Bou, delegat de personal de l'IVEI.